bisamskinn
Store norske leksikon,Kunst og estetikk,Søm, klær og mote,Pels og skinn
Bisamskinn er skinn av bisam, Ondatra zibethicus, et dyr i hamsterfamilien. Skinn fra fullvoksne dyr er rundt 25–30 cm lange. Fargen på ryggen er lysere til mørkere brun, buken sølvgrå, dels med rødlig islett. Pelsen er velegnet til pelsverk.
Bisamskinn inndeles gjerne etter dyrets naturlige habitat: Sørlig bisam Sørlig bisam er fra Texas og Louisiana ved Mississippi og brukes fortrinnsvis naturell. Underullen er tett, men ikke for langhåret, overhårene glansfulle. Nordlig bisam Nordlig bisam er fra de nordlige statene i USA, Canada og Russland. Underpelsen er mer fyldig og dekkhårene noe lengre. Den naturlige fargen er gjennomgående mer rødbrun og farges derfor ofte, blant annet til minkimitasjoner. Blåbisam (engelsk Black musquash), er skinn med særlig mørk blåbrun farge fra nordlige stater i USA. Den brukes ufarget. Seal Bisam er ofte feilaktig kalt sort bisam, og fremstilles av fine nordlige bisamskinn, hvor overhårene (dekkhårene) er skåret, rasert vekk, og dernest farget seal, en svartfarge med rødfiolett bunntone. Les mer i Store norske leksikon bisam pennsylvan pelsverk